2-3 เดือนที่ผ่านมา ประจำเดือนมาเดือนละ 2-3ครัง บางเดือนละ1วันแล้วก็หมด แล้วก็มาอีก1วันแล้วก็หมดไป มันเป็นเพราะอะไรหรอค่ะ ยาคุมก็ไม่ได้กินค่ะ
สวัสดีค่ะ การมีประจำเดือนมาเกิน 1 ครั้งต่อเดือน น่าจะเป็นเลือดออกจากสาเหตุอื่นที่ไม่ใช่ประจำเดือน เช่น-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-เนื้องอกมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนแนะนำควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์